21 Yunyu, sɣur Mouloud Younsi
Mareɣna (Tamurt.info) - S tegnawt n leḥzen akked wallen yeččuṛen d imeṭṭi i d-tella ass-agi n 21 Yunyu tejmilt i Umeẓyan Mhenni di Mareɣna n Ilulen Umalu.
Xas eeddan 10 iseggasen ɣef tmenɣiwt n Umeẓyan, asmekti-yagi yessemlal-d lɣaci meqqṛen si yal tama n Tmurt n Yiqbayliyen
S tegnawt n leḥzen akked wallen yeččuṛen d imeṭṭi i d-tella ass-agi n 21 Yunyu tejmilt i Umeẓyan Mhenni di Mareɣna n Ilulen Umalu.
Xas eeddan 10 iseggasen ɣef tmenɣiwt n Umeẓyan, asmekti-yagi yessemlal-d lɣaci meqqṛen si yal tama n Tmurt n Yiqbayliyen; d ayen yeǧǧan tawacult Umeẓyan ad tḥulfu s tegmat d tdukli yezdin Iqbayliyen anda ma llan imi d-ṛuḥen ula si tmura n beṛṛa gar-asen acennay Aqbayli Ṛacid Eelliwi i d-yusan si Fṛansa akken ad yili deg usmekti-yagi.
Di tejmilt-agi yella-d usersi n tmuqint ijeǧǧigen ɣef uẓekka n Umeẓyan i tcebbeḥ tcennayt Yasmina s yiwet n taɣect i deg terra tajmilt i Umeɣṛas Ameẓyan akked bab-as ameɣnas Feṛḥat.
Amussu i Ufraniman n Tmurt n Yiqbayliyen yeḥḍeṛ si tama-s, s tenmehla-s akked yimeɣnasen-is ladɣa d tagnit i deg d-yewwi uselway Bueziz Ucebbib awal ɣef umennuɣ akked umecwaṛ n Umeẓyan MHENNI.
Aselway n MAK yessawel ɣer tegmat, tadukli akked zeddi nYiqbayliyen deg tegnit n lḥeṛs i d-yesseɣli udabu amesbaṭli n Lezzayer.
Di taggara tettwahda i ṛṛuḥ n Umeẓyan, tefrant ɣef usenǧaq Aqbayli i d-yellan di Mareɣna deg uxxam n yimeɣṛasen d yimeɣnasen At Seid.
Ilulen Umalu Mouloud Younsi i Tamurt.info
Anda i lliɣ ? Axxam > Dagi & Tura
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fra_Latn kab_Latn ltz_Latn